6. 6. 91 De Europæiske Fællesskabers Tidende Nr. C 147/15 
II 
(Forberedende retsakter) 
KOMMISSIONEN 
Forslag til Rådets forordning (EØF) om en ordning for stabilisering af eksportindtægterne i de 
mindst udviklede lande i Asien og Latinamerika (ALA) 
(91/C 147/05) 
KOM(91) 169 endelig udg. 
(Forelagt af Kommissionen den 23. maj 1991) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger 
Fortsættelsen af Fællesskabets politik for samarbejde med 
udviklingslandene indebærer, at der på visse betingelser 
iværksættes en ordning for stabilisering af eksportind­
tægterne i de mindst udviklede lande i Asien og Latin­
amerika (ALA); 
blandt de målsætninger, der giver udviklingsprocessen 
hele dens betydning og indhold, forekommer bl.a. 
forbedringen af de pågældende befolkningers levevilkår 
under hensyntagen til deres fundamentale rettigheder, og 
der bør derfor opnås den bedst mulige garanti for, at en 
sådan ordning udnyttes til gavn for disse befolkninger; 
for gennemførelsen af denne forordning bør målsæt­
ningen og hovedretningslinjerne fastsættes i en grundfor­
ordning; 
for at sikre, at ordningens målsætninger opfyldes, bør 
det endvidere bestemmes, at de pågældende lande kun 
kan drage fordel af nævnte ordning, hvis de forpligter sig 
til at overholde visse betingelser; 
der bør foretages et skøn over beløbet af de nødvendige 
EF-finansieringsmidler til gennemførelsen af denne 
foranstaltning; de faktisk disponible bevillinger fastsættes 
som led i budgetproceduren under overholdelse af de 
finansielle overslag, der er bilagt aftalen mellem institu­
tionerne af 29. juni 1988 ('); 
(') EFT nr. L 185 af 15. 7. 1988, s. 33. Kommissionen bør i udøvelsen af sine gennemførelsesbe­
føjelser bistås af rådgivende udvalg bestående af repræ­
sentanter for medlemsstaterne; 
Traktaten indeholder ikke, bortset fra artikel 235, 
fornøden hjemmel hertil — 
UDSTEDT FØLGENDE FORORDNING: 
AFSNIT I 
Målsætninger og almindelige bestemmelser 
Artikel 1 
1. Som led i sin politik for samarbejde med udvik­
lingslandene iværksætter Kommissionen en ordning for 
stabilisering for eksportindtægterne i visse stater i Asien 
og Latinamerika (ALA), som af De Forenede Nationer 
er klassificeret i kategorien af mindst udviklede lande. 
Listen over modtagerlandene fastsættes efter proceduren 
i artikel 6, stk. 2. 
2. Ordningen finder anvendelse i tidsrummet 1991 til 
2000, og de første overførsler sker i kalenderåret 1992 
og de sidste i kalenderåret 2001. 
Artikel 2 
1. Den i artikel 1 nævnte ordning har til formål at 
bidrage til at stabilisere eksportindtægterne af de berørte 
staters eksport til Fællesskabet af varer, hvoraf deres 
økonomi er afhængig, og som påvirkes af svingninger i 
priser eller i mængde eller i begge disse faktorer. 
2. Listen over de pågældende varer fastsættes efter 
proceduren i artikel 6, stk. 2. 
Nr. C 147/16 De Europæiske Fællesskabers Tidende 6. 6. 91 
3. Den i stk. 1 nævnte ordning bidrager til stabilise­
ringen af eksportindtægterne ved overførsler af finan­
sielle midler som gavebistand, i det følgende benævnt 
»overførsler«. 
4. Til virkeliggørelsen af de fastsatte målsætninger 
anvendes de overførte midler inden for rammerne af de 
gensidige forpligtelser, der skal aftales ved hver over­
førsel mellem modtagerstaten og Kommissionen, enten i 
den sektor, i ordets bredeste forstand, som har regi­
streret et fald i eksportindtægterne, for at hjælpe de af 
dette fald berørte erhvervsdrivende, eller i alle egnede 
tilfælde diversificering af andre produktionssektorer 
inden for landbruget, eller til forarbejdning af landbrugs­
produkter. 
Artikel 3 
Ordningen omfatter indtægter i forbindelse med Fælles­
skabets import af hver af de i artikel 2, stk. 2, nævnte 
varer, med oprindelse i en af modtagerstaterne. 
AFSNIT II 
Tildeling og finansforvaltning 
Artikel 4 
1. Beløbet af de udgifter for Fællesskabet, som 
skønnes nødvendige til gennemførelsen af den ved denne 
forordning fastsatte foranstaltning, udgør 90 mio. ECU 
for femårsperioden fra regnskabsåret 1992 til regnskabs­
året 1996. 
2. Budgetmyndigheden fastsætter de disponible bevil­
linger for hvert regnskabsår. 
3. Det beløb, der skønnes nødvendig for den anden 
femårsperiode fra regnskabsåret 1997 til regnskabsåret 
2001, fastsættes i 1996 på grundlag af en evaluering af 
ordningens funktion i den første femårsperiode. AFSNIT III 
Nærmere bestemmelser og procedurer for gennemfø­
relsen 
Artikel 5 
De nærmere bestemmelser vedrørende anvendelsen af 
artikel 1, stk. 1, og artikel 2, stk. 2, i denne forordning 
fastsættes efter proceduren i artikel 26. 
Artikel 6 
1. Kommissionen bistås af et udvalg af rådgivende 
karakter, der består af repræsentanter for medlemssta­
terne, og som har Kommissionens repræsentant som 
formand, benævnt »Stabex-ALA«. 
2. Kommissionens repræsentant forelægger udvalget 
et udkast til de foranstaltninger, der skal træffes. 
Udvalget afgiver en udtalelse om dette udkast inden for 
en frist, som formanden kan fastsætte under hensyn til, 
hvor meget det pågældende spørgsmål haster, i givet fald 
ved afstemning. 
Udtalelsen optages i mødeprotokollen; derudover har 
hver medlemsstat ret til at anmode om, at dens holdning 
indføres i mødeprotokollen. 
Kommissionen tager størst muligt hensyn til udvalgets 
udtalelse. Den underretter udvalget om, hvorledes den 
har taget hensyn til dets udtalelse. 
Artikel 7 
Kommissionen fremsender hvert år til Europa-Parla­
mentet og Rådet en beretning om forvaltningen af 
ordningen i det foregående år. 
Artikel 8 
Denne forordning træder i kraft den 1. januar 1992. 
Denne forordning er bindende i alle enkeltheder og 
gælder umiddelbart i hver medlemsstat.